CELEX: 32018D0397
Language: hr
Date: 2018-03-08 00:00:00
Title: Provedbena odluka Vijeća (EU) 2018/397 od 8. ožujka 2018. o pokretanju automatizirane razmjene podataka iz registra vozila u Portugalu

14.3.2018   
            
            
               HR
            
            
               Službeni list Europske unije
            
            
               L 71/38
            
         PROVEDBENA ODLUKA VIJEĆA (EU) 2018/397
   od 8. ožujka 2018.
   o pokretanju automatizirane razmjene podataka iz registra vozila u Portugalu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 33.,
   uzimajući u obzir mišljenje Europskog parlamenta (2),
   budući da:
   
               (1)
            
            
               U skladu s člankom 25. stavkom 2. Odluke 2008/615/PUP dostava osobnih podataka predviđena u toj odluci ne smije se obavljati dok opće odredbe o zaštiti podataka utvrđene u poglavlju 6. te odluke ne budu provedene u nacionalnom pravu državnih područja država članica koje su uključene u takvu dostavu.
            
         
               (2)
            
            
               Člankom 20. Odluke Vijeća 2008/616/PUP (3) predviđeno je da se provjera toga da je uvjet iz uvodne izjave 1. ispunjen u vezi s automatskom razmjenom podataka u skladu s poglavljem 2. Odluke 2008/615/PUP provodi na osnovi izvješća o ocjeni utemeljenog na upitniku, ocjenjivačkom posjetu i pokusu.
            
         
               (3)
            
            
               U skladu s poglavljem 4. točkom 1.1. Priloga Odluci 2008/616/PUP upitnik koji sastavlja odgovarajuća radna skupina Vijeća odnosi se na svaku automatiziranu razmjenu podataka i država članica treba ga popuniti čim smatra da ispunjava preduvjete za dijeljenje podataka u odgovarajućoj kategoriji podataka.
            
         
               (4)
            
            
               Portugal je ispunio upitnik o zaštiti podataka i upitnik o razmjeni podataka iz registra vozila (PRV).
            
         
               (5)
            
            
               Portugal je proveo uspješan pokus s Nizozemskom.
            
         
               (6)
            
            
               Obavljen je ocjenjivački posjet Portugalu, a nizozemski, španjolski i slovački ocjenjivački tim sastavio je izvješće o ocjenjivačkom posjetu te ga je proslijedio odgovarajućoj radnoj skupini Vijeća.
            
         
               (7)
            
            
               Vijeću je predstavljeno cjelovito izvješće o ocjeni u kojemu su sažeti rezultati upitnika, ocjenjivačkog posjeta i pokusa u vezi s razmjenom PRV-a.
            
         
               (8)
            
            
               Vijeće je 12. listopada 2017., nakon što je utvrdilo suglasnost svih država članica za koje je Odluka 2008/615/PUP obvezujuća, zaključilo da je Portugal u potpunosti proveo opće odredbe o zaštiti podataka utvrđene u poglavlju 6. Odluke 2008/615/PUP.
            
         
               (9)
            
            
               Stoga bi Portugal za potrebe automatiziranog pretraživanja PRV-a trebao imati pravo primati i dostavljati osobne podatke na temelju članka 12. Odluke 2008/615/PUP.
            
         
               (10)
            
            
               Člankom 33. Odluke 2008/615/PUP Vijeću se dodjeljuju provedbene ovlasti s ciljem donošenja mjera potrebnih za provedbu te odluke, posebno u pogledu primanja i dostavljanja osobnih podataka u skladu s tom odlukom.
            
         
               (11)
            
            
               S obzirom na to da su ispunjeni uvjeti te je proveden postupak za pokretanje izvršavanja tih provedbenih ovlasti, trebalo bi donijeti provedbenu odluku o pokretanju automatizirane razmjene podataka iz registra vozila u Portugalu kako bi se toj državi članici omogućilo da prima i dostavlja osobne podatke na temelju članka 12. Odluke 2008/615/PUP.
            
         
               (12)
            
            
               Odluka 2008/615/PUP obvezujuća je za Dansku, Irsku i Ujedinjenu Kraljevinu te one stoga sudjeluju u donošenju i primjeni ove Odluke kojom se provodi Odluka 2008/615/PUP,
            
         DONIJELO JE OVU ODLUKU:
   Članak 1.
   Portugal za potrebe automatiziranog pretraživanja podataka iz registra vozila ima pravo primati i dostavljati osobne podatke na temelju članka 12. Odluke 2008/615/PUP od 15. ožujka 2018.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Ova Odluka primjenjuje se u skladu s Ugovorima.
   
      Sastavljeno u Bruxellesu 8. ožujka 2018.
      
         
            Za Vijeće
         
         
            Predsjednik
         
         V. RADEV
      
   
   
      (1)  SL L 210, 6.8.2008., str. 1.
   
   
      (2)  Mišljenje od 7. veljače 2018.
   
      (3)  Odluka Vijeća 2008/616/PUP od 23. lipnja 2008. o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala (SL L 210, 6.8.2008., str. 12.).